15 May 2020, 17:05 (GMT +4)
Bakı, 15 may, SalamNews.“Hökumətlər tərəfindən COVID -19-a qarşı görülən çevik tədbirlər” ASAN Qlobal Veb Forumun açılış sessiyasının ardından “Pandemiya dövründə dövlət xidmətlərinin göstərilməsi” mövzusunda panel sessiya təşkil olunub.
Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyindən SalamNews-a verilən məlumata görə, sessiyada Agentliyin sədri Ülvi Mehdiyev, Özbəkistanın Ədliyyə naziri Ruslanbek Davletov, Uqandanın Dövlət xidmətləri naziri Vilson Muruli Mukasa, İndoneziyanın İnzibati və bürokratik islahatlar nazirinin müavini Diah Natalisa, İtaliya Respublikası Baş nazirinin Ofisi yanında Dövlət İdarəçiliyi üzrə Departamentin rəhbərinin müavini Mişel Palma, Birgə e-Hökumət və Açıq Data üzrə İnnovasiya Mərkəzinin İT üzrə rəhbəri Kristian Rup iştirak ediblər.